2025.gada \_\_\_\_\_\_\_\_\_\_\_\_\_\_\_ Saistošie noteikumi Nr. SN\_\_/2025

Apstiprināti ar Olaines novada pašvaldības domes 2025.gada \_\_\_\_\_\_\_\_\_\_\_\_\_ sēdes lēmumu (\_.prot., \_.p.)

**Grozījumi Olaines novada pašvaldības domes 2024. gada 24. aprīļa saistošajos noteikumos Nr. SN6/2024 “Par pašvaldības nodevām Olaines novadā”**

*Izdoti saskaņā ar*

*likuma "Par nodokļiem un nodevām" 12.panta  
pirmās daļas 1., 2., 4. un 9.punktu, Ministru kabineta 2005.gada  
28.jūnija noteikumu Nr. 480 "Noteikumi par kārtību, kādā  
pašvaldības var uzlikt pašvaldību nodevas" 16.1 punktu*

Izdarīt Olaines novada pašvaldības domes Olaines novada pašvaldības domes 2024.gada 24.aprīļa saistošajos noteikumos Nr. SN6/2024 “Par pašvaldības nodevām Olaines novadā” (*publicēts:  28.06.2024., Nr. 124, oficiālās publikācijas Nr.: 2024/124.47*) šādus grozījumus:

1. Papildināt noteikumu izdošanas pamatojumu pēc vārdiem un cipariem “12.panta pirmās daļas 1., 2.,” ar ciparu “4.”.
2. Svītrot noteikumu izdošanas pamatojumā pēc vārdiem un cipariem “12.panta pirmās daļas 1., 2.,” ciparu “5.”.
3. Svītrot Noteikumu 1.1.2.apakšpunktu.
4. Papildināt noteikumus ar 1.1.4.apakšpunktu šādā redakcijā:

“1.1.4. nodevu par ielu tirdzniecību.”

1. Aizstāt Noteikumu 6.1.apakšpunktā iekavās vārdus “atrakcijas, spēles, loterijas u.tml.” ar vārdiem un ciparu “plānotais pasākuma apmeklētāju un dalībnieku skaits līdz 50 cilvēkiem”.
2. Aizstāt Noteikumu 6.2.apakšpunktā iekavās vārdus “cirks, karuseļi, piepūšamās atrakcijas u.tml.” ar vārdiem un ciparu “plānotais pasākuma apmeklētāju un dalībnieku skaits virs 50 cilvēkiem”.
3. Izslēgt noteikumu IV.nodaļu.
4. Papildināt noteikumus ar IV.1 nodaļu šādā redakcijā:

“IV.1 Nodeva par ielu tirdzniecību

9. Nodevas objekts un likme:

|  |  |  |  |  |  |
| --- | --- | --- | --- | --- | --- |
| **Nr.p.k.** | **Nodevas objekts** | **Nodevas likme EUR  par vienu tirdzniecības vietu** | | | |
| **dienā** | **mēnesī** | **6**  **mēnešos** | **Pasākuma laikā** |
| 9.1. | Pārtikā paredzētie augkopības un svaigi zvejas produkti nelielos apjomos saskaņā ar normatīvo aktu prasībām primāro produktu apriti nelielos apjomos un biškopības produkti | 3,00 | - | - | 10,00 |
| 9.2. | Grieztie ziedi, zari, no tiem gatavoti izstrādājumi, Ziemassvētkiem paredzēti nocirsti vai podos augoši dažādu sugu skuju koki, puķu stādi | 7,00 | - | - | 10,00 |
| 9.3. | Augļu koku un ogulāju stādi, dekoratīvo koku un krūmu stādmateriāls | 7,00 | 100,00 | - | 10,00 |
| 9.4. | Mājas apstākļos ražoti pārtikas produkti no pašu ražotās lauksaimniecības produkcijas | 3,00 | 50,00 | 500,00 | 15,00 |
| 9.5. | Savvaļas ogas, augļi, rieksti, sēnes un savvaļas ziedi | 3,00 | - | - | 10,00 |
| 9.6. | Mežu reproduktīvais materiāls (mežsaimniecībai nozīmīgu koku sugu un to hibrīdu sēklu vienība, augu daļas vai stādāmais materiāls, ko paredzēts izmantot meža atjaunošanai vai ieaudzēšanai) | 3,00 | 50,00 | 200,00 | 10,00 |
| 9.7. | Pašu iegūtie svaigi zvejas produkti un medījumi dzīvnieki vai to gaļa nelielos apjomos saskaņā ar normatīvo aktu prasībām par primāro produktu apriti nelielos apjomos | 3,00 | 50,00 | 200,00 | 25,00 |
| 9.8. | Lietotas personiskās mantas, izņemot autortiesību vai blakustiesību objektus, kas reproducēti personiskām vajadzībām | 3,00 | - | - | 10,00 |
| 9.9. | Pašu ražotas pārtikas un nepārtikas preces | 5,00 | 30,00 | 150,00 | 10,00 |
| 9.10. | Rūpnieciski ražotas pārtikas un nepārtikas preces | 10,00 | 150,00 | 200,00 | 25,00 |
| 9.11. | Iepirktas ogas, augļi, dārzeņi, rieksti, sēnes | 10,00 | 150,00 | 200,00 | 15,00 |
| 9.12. | Pašu ražoti alkoholiskie dzērieni | 15,00 | - | - | 20,00 |
| 9.13. | Bezalkoholiskie dzērieni, karstās uzkodas, uzkodas no speciālām iekārtām, saldējums, saldētas sulas | 10,00 | 200,00 | 1000,00 | 20,00 |
| 9.14. | Izlejamie un fasētie alkoholiskie dzērieni, kas nav pašu ražoti un, kuros absolūtais spirta daudzums nepārsniedz 15 tilpumprocentus | - | - | - | 50,00 |
| 9.15. | Sabiedriskā ēdināšana bez alkoholisko dzērienu pārdošanas | 10,00 | 100,00 | - | 25,00 |
| 9.16. | Sabiedriskā ēdināšana ar alkoholisko dzērienu pārdošanu, kuros absolūtais spirta daudzums nepārsniedz 15 tilpumprocentus | 50,00 | 100,00 | - | 50,00 |
| 9.17. | Pašu audzēti grieztie ziedi, puķu un dārzeņu stādi, dēsti, sīpoli, gumi, ziemcietes un sēklas | 3,00 | 50,00 | - | 10,00 |
| 9.18. | Pārējie, noteikumu 9.puktā neparedzētie Nodevu objekti | 5,00 | - | - | 10,00 |

9.1. Ja tirdzniecības dalībnieks vienā tirdzniecības vietā veic tirdzniecību ar vairākām Noteikumu 9.punktā minētajām preču grupām, Nodevas apmēru nosaka pēc lielākās Nodevas likmes.

9.2 Ja ielu tirdzniecības dalībnieks veic ielu tirdzniecību tirdzniecības vietā, kur Pašvaldība nodrošina elektrības pieslēgumu, Nodevas likmei papildus piemēro fiksētu maksu 10.00 EUR par vienu tirdzniecības vietu dienā.”

1. Svītrot noteikumu 10.3.punktu un 10.3.1. un 10.3.2. apakšpunktus.
2. Uzskatīt Noteikumu līdzšinējo 9., 10., 11., 12., 13. un 14.punktu attiecīgi par 10., 11., 12., 13., 14. un 15.punktu.

5. Papildināt Noteikumus ar 11.4.apakšpunktu šādā redakcijā:

“11.4. No Nodevas par tirdzniecību publiskās vietās atbrīvotas pašvaldības administratīvajā teritorijā dzīvesvietu deklarējušas fiziskas personas, ja tās ir:

11.4.1. ar I un II grupas invaliditāti (uzrādot invalīda apliecības oriģinālu);

11.4.2. maznodrošinātas vai trūcīgas personas.”

Domes priekšsēdētājs A. Berg

**Paskaidrojuma raksts  
Olaines novada pašvaldības 2025. gada \_\_.\_\_\_\_\_\_\_\_\_ saistošajiem noteikumiem Nr.SN\_\_\_/2025 “Grozījumi Olaines novada pašvaldības domes 2024. gada 24. aprīļa saistošajos noteikumos Nr. SN6/2024 “Par pašvaldības nodevām Olaines novadā””**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Likuma “Par nodokļiem un nodevām” 12.panta pirmās daļas 4.punktā, pašvaldības domei noteiktas tiesības savā administratīvajā teritorijā uzlikt pašvaldības nodevas par ielu tirdzniecību publiskās vietās, tādejādi palielinot pašvaldības budžeta ieņēmumus.  Attiecīgi ar grozījumiem (turpmāk – Grozījumi) Olaines novada pašvaldības domes 2024.gada 24.aprīļa saistošajos noteikumos Nr. SN6/2024 “Par pašvaldības nodevām Olaines novadā” (turpmāk – Noteikumi) ir noteiktas pašvaldības nodevas par noteiktu preču grupu realizāciju (9. un 9.1.p.) Olaines novada administratīvajā teritorijā, tādejādi arī nodrošinot, ka pašvaldības nodevas par ielu tirdzniecību ir noteiktas vienkopus vienā ārējā normatīvajā aktā.  Grozījumu 6.punkts paredz 6.1. un 6.2.apakšpunktā precizēti pasākuma mērogi, lai nodrošinātu vienlīdzīgu un objektīvu nodevas apmēra noteikšanu. Ar Grozījumu 9.2 punktu, pašvaldība ielu tirdzniecības dalībniekam tirdzniecības vietā nodrošina elektrības pieslēgumu ar fiksētu maksu 10.00 EUR par vienu tirdzniecības vietu dienā.  Ar grozījumu 11.4.punktu, noteikts atbrīvojums no tirdzniecības nodevas samaksas:  11.4. No Nodevas par tirdzniecību publiskās vietās atbrīvotas pašvaldības administratīvajā teritorijā dzīvesvietu deklarējušas fiziskas personas, ja tās ir:  11.4.1. ar I un II grupas invaliditāti (uzrādot invalīda apliecības oriģinālu);  11.4.2. maznodrošinātas vai trūcīgas personas. |
| 2. Fiskālā ietekme uz pašvaldības budžetu | Saistošo noteikumu kontroles nodrošināšanai nav plānots veidot jaunas pašvaldības institūcijas, darbavietas. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Neietekmē. |
| 4. Ietekme uz administratīvajām procedūrām un to izmaksām | Ietekme uz administratīvajām procedūrām un to izmaksām nav, jo:   * pašvaldības nodevas līdz Grozījumu apstiprināšanai ir noteiktas ar Olaines novada domes 2018.gada 24.oktobra saistošajiem noteikumiem Nr. SN9/2018 “Par ielu tirdzniecību un nodevas apmēru par ielu tirdzniecību publiskā vietā Olaines novadā” un attiecīgas administratīvās procedūras mainītas netiek; * Grozījumi Noteikumu 6.punkta apakšpunktos precizē nodevas noteikšanas kritērijus un 9. un 9.1.punktā nosaka Nodevas apmērus. |
| 5. Ietekme uz pašvaldības funkcijām un cilvēkresursiem | Atbilstoši [Pašvaldību likuma](https://likumi.lv/ta/id/336956-pasvaldibu-likums) [4.panta](https://likumi.lv/ta/id/336956-pasvaldibu-likums#p4) pirmajai daļai, pašvaldības autonomās funkcijas ir sekmēt saimniecisko darbību pašvaldības administratīvajā teritorijā un sniegt tai atbalstu, ka arī izsniegt atļaujas un licences komercdarbībai.  Ņemot vērā, ka netiek veidotas jaunas institūcijas, tai skaitā, jaunas darba vietas, ietekme uz Pašvaldības cilvēkresursiem nav, Nodevas apmēru aprēķina pašvaldības īpašuma un juridiskās nodaļas speciālists. |
| 6. Informācija par izpildes nodrošināšanu | Kontroli par Noteikumu prasību ievērošanu veic Pašvaldības policija. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Grozījumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un paredzētās funkcijas izpildei. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts “Grozījumi Olaines novada pašvaldības domes 2024.gada 24.aprīļa saistošajos noteikumos Nr. SN6/2024 “Par pašvaldības nodevām Olaines novadā””:   1. Izskatīts – Finanšu komitejā; 2. publicēts Pašvaldības oficiālajā tīmekļa vietnē sabiedrības viedokļa noskaidrošanai no 2025.gada \_\_.\_\_\_\_\_\_ līdz 2025.gada \_\_.\_\_\_\_\_\_\_. *Sabiedrības viedokļi ir/nav saņemti.* |

Domes priekšsēdētājs A. Bergs